LeBron James var stigahæstur í liði Lakers í nótt og skoraði 31 stig . AFP LeBron James reyndist sínu gamla félagi erfiður þegar lið hans Los Angeles Lakers fékk Cleveland Cavaliers í heimsókn í NBA-deildinni í körfuknattleik í nótt . Leiknum lauk með 128 : 99 - sigri Lakers en Cleveland leiddi með einu stigi í hálfleik , 48 : 47 . Lakers-menn unnu hins vegar þriðja leikhluta með fimmtám stiga mun , 37 : 22 , og þann fjórða einnig með fimmtán stiga mun , 44 : 29 . Cavaliers sáu því aldrei til sólar í síðari hálfleik og Lakers fagnaði sínum níunda sigri í röð í deildinni . LeBron James var að vanda atkvæðamikill en hann skoraði 31 stig , tók tvö fráköst og gaf átta stoðsendingar . Anthony Davis lék ekki með Lakers í gær vegna meiðsla en það kom ekki að sök og Dwight Howard steig upp í hans fjarveru og gerði 21 stig og tók 15 fráköst .